**MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU**

**PRAVILNIK O IZMJENAMA I DOPUNAMA PRAVILNIKA O MINIMALNIM UVJETIMA ZA PRUŽANJE SOCIJALNIH USLUGA**

# **Članak 1.**

U Pravilniku o minimalnim uvjetima za pružanje socijalnih usluga (»Narodne novine«, br. 40/14 i 66/15) u članku 6. iza stavka 1. dodaje se stavak 2. koji glasi:

„(2) Zgrada iz stavka 1. ovoga članka mora imati potrebne isprave za valjanu uporabu i održavanje građevine sukladno posebnim propisima.“

# **Članak 2.**

U članku 15. stavak 3. briše se.

# **Članak 3.**

U članku 16. stavak 1. mijenja se i glasi:

„(1) Usluge smještaja u obiteljskom domu pružaju se u obiteljskoj kući gdje živi predstavnik obiteljskog doma i članovi njegove obitelji.“

# **Članak 4.**

U članku 19. iza stavka 4. dodaje se stavak 5. koji glasi:

„(5) Obiteljska kuća u kojoj se pružaju usluge smještaja u obiteljskom domu mora imati potrebne isprave za valjanu uporabu i održavanje građevine sukladno posebnim propisima.“

# **Članak 5.**

Članak 37. mijenja se i glasi:

„(1) Pružatelj usluga može imati ustrojstvene jedinice ovisno o vrsti, srodnosti i povezanosti poslova te potrebnog broja izvršitelja za njihovo obavljanje koji se uređuju općim aktom.

(2) Ustrojavanje ustrojstvenih jedinica moguće je ako postoje uvjeti za ustrojavanje najmanje dvije ustrojstvene jedinice.

(3) Ustrojstvene jedinice u kojima su zaposleni stručni i drugi radnici u neposrednom radu s korisnicima ustrojavaju se kao:

* odjeli, za obavljanje poslova većeg opsega i složenosti, s najmanje 9 izvršitelja, uključujući i voditelja
* stručne cjeline, ustrojavaju se unutar ustrojstvene jedinice iz podstavka 1. ovoga stavka za obavljanje poslova manjeg opsega iz djelokruga odjela, s najmanje 5 izvršitelja, uključujući i voditelja.

(4) Ustrojstvene jedinice u kojima su zaposleni pomoćno-tehnički radnici ustrojavaju se kao:

* ustrojbene jedinice za obavljanje poslova većeg opsega, s najmanje 12 izvršitelja, uključujući i voditelja
* odsjeci, ustrojavaju se unutar ustrojbene jedinice iz podstavka 1. ovoga stavka za obavljanje poslova manjeg opsega iz djelokruga određene ustrojbene jedinice, s najmanje 5 izvršitelja, uključujući voditelja.

(5) Ustrojstvene jedinice u kojima su zaposleni financijsko-računovodstveni, administrativni radnici i radnici za zaštitu na radu i zaštitu od požara ustrojavaju se kao odjeli, s najmanje 5 izvršitelja, uključujući i voditelja.

(6) Radom ustrojstvene jedinice rukovodi voditelj koji ujedno obavlja i poslove radnog mjesta s kojeg je imenovan voditeljem.

(7) Ako ravnatelj ili osoba ovlaštena za zastupanje pružatelja usluge ne imenuje voditelja odjela ili ustrojbene jedinice, obavljanje poslova pod neposrednim je rukovođenjem ravnatelja ili druge osobe ovlaštene za zastupanje pružatelja usluge.

(8) Ako ravnatelj ili osoba ovlaštena za zastupanje pružatelja usluge ne imenuje voditelja stručne cjeline ili odsjeka, obavljanje poslova pod neposrednim je rukovođenjem voditelja odjela, odnosno ustrojbene jedinice.

# **Članak 6.**

U članku 48. stavku 1. iza riječi: „Pravilnikom“ briše se točka i dodaju riječi: „sukladno odredbama zakona kojim se uređuju radni odnosi.“

Iza stavka 2. dodaje se stavak 3. koji glasi:

„(3) Član obitelji koji pruža usluge u obiteljskom domu bez ugovora u radu ne može pružati usluge duže od 48 sati tjedno.“

# **Članak 7.**

U članku 59. stavku 1. iza riječi: „vremenu“ briše se točka i dodaju riječi: „sukladno odredbama zakona kojim se uređuju radni odnosi.“

Iza stavka 2. dodaje se novi stavak 3. koji glasi:

„(3) Član obitelji iz stavka 2. ovoga članka ne može obavljati poslove iz stavka 1. ovoga članka duže od 48 sati tjedno.“

Dosadašnji stavci 3. i 4. postaju stavci 4. i 5.

# **Članak 8.**

U članku 79. iza stavka 1. dodaje se stavak 2. koji glasi:

„(2) Odgajatelj iz stavka 1. podstavka 4. dužan je svakih pet godina obnavljati izobrazbu za rad sa zlostavljanom i zanemarivanom djecom.“

# **Članak 9.**

U članku 80. iza riječi: „smještaja“ dodaju se riječi: „i organiziranog stanovanja“.

# **Članak 10.**

U članku 86. iza stavka 6. dodaje se stavak 7. koji glasi:

„(7) Stambena cjelina u kojoj se pruža socijalna usluga organiziranog stanovanja mora imati potreban broj funkcionalno raspoređenih prostorija ovisno o broju i dobi korisnika: kuhinju s prostorom za blagovanje, pripremu i skladištenje hrane, prostorom za dnevni boravak i nesmetane susrete i druženje roditelja i djeteta, te spavaonice i prostorije za održavanje osobne higijene.“

# **Članak 11.**

U članku 147. stavku 2. iza riječi: „provodi“ dodaju se riječi: „viši asistent u organiziranom stanovanju ili“.

# **Članak 12.**

U članku 159. stavku 1. podstavku 14. iza riječi: „pedagogije“ dodaje se zarez i riječi: „socijalnog rada, psihologije“.

U podstavku 15. iza riječi: „logopedije“ dodaju se riječi: „ili ima odgovarajuće vještine, znanja i sposobnosti u korištenju hrvatskog znakovnog jezika“.

U podstavku 25. iza riječi: „njegu“ dodaju se riječi: „ili osposobljavanje za poslove asistenta u organiziranom stanovanju“.

Iza podstavka 24. dodaje se novi podstavak 25. koji glasi:

„ - viši asistent u organiziranom stanovanju – srednjoškolsko obrazovanje i tečaj za njegu ili osposobljavanje za poslove asistenta u organiziranom obrazovanju”.

Dosadašnji podstavci 25. i 26. postaju podstavci 26. i 27.

# **Članak 13.**

U članku 175. iza stavka 3. dodaje se stavak 4. koji glasi:

„(4) Fizikalna terapija za korisnike smještaja u obiteljskom domu osigurava se ako ju nije moguće osigurati u zdravstvenoj ustanovi.“.

# **Članak 14.**

U članku 177. stavku 3. iza riječi: „terapeut“ briše se točka i dodaju riječi: „ili stručni suradnik terapeut u obiteljskom domu.“.

# **Članak 15.**

U članku 194. stavku 1. iza podstavka 2. dodaje se novi podstavak 3. koji glasi:

„ - stručni suradnik terapeut u obiteljskom domu – srednjoškolsko obrazovanje ili stručni studij ili preddiplomski ili diplomski sveučilišni studij iz odgovarajućeg područja“.

Dosadašnji podstavci 3. – 8. postaju podstavci 4. – 9.

# **Članak 16.**

U prilogu 1. Katalogu socijalnih usluga točka 1.3.1. mijenja se i glasi:

|  |  |  |  |
| --- | --- | --- | --- |
| 1.3.1. | Smještaj u obiteljskom domu (0-3) | Briga o zdravlju | 0,2 na 10 korisnika |
| Njega | 3,5 na 10 korisnika |
| Odgoj |
| Skrb tijekom noći |
| Socijalni rad | 0,2 na 10 korisnika |
| Psihološka podrška | 0,2 na 10 korisnika |

Točka 1.3.2. mijenja se i glasi:

|  |  |  |  |
| --- | --- | --- | --- |
| 1.3.2. | Smještaj u obiteljskom domu (3-7) | Briga o zdravlju | 0,2 na 10 korisnika |
| Odgoj | 3,5 na 10 korisnika |
| Skrb tijekom noći |
| Socijalni rad | 0,2 na 10 korisnika |
| Psihološka podrška | 0,2 na 10 korisnika |

Iza točke 1.3.2. dodaje se točka 1.3.3. koja glasi:

|  |  |  |  |
| --- | --- | --- | --- |
| 1.3.3. | Smještaj u obiteljskom domu (7-21) | Briga o zdravlju | 0,2 na 10 korisnika |
| Odgoj | 3,5 na 10 korisnika |
| Skrb tijekom noći |
| Socijalni rad | 0,2 na 10 korisnika |
| Psihološka podrška | 0,2 na 10 korisnika |

# **Članak 17.**

U prilogu 1. Katalog socijalnih usluga naziv vrste usluge 1.8.1. mijenja se i glasi: „Individualno savjetovanje i pomaganje bioloških ili udomiteljskih obitelji kod pružatelja usluge“.

# **Članak 18.**

U prilogu 1. Katalog socijalnih usluga u točki 1.8.2., 1.8.3., 1.8.4. i 1.8.5. riječ: „Savjetovanje“ zamjenjuje se riječima: „Individualno savjetovanje“, a iza riječi: „obiteljima“ dodaju se riječi: „kod pružatelja usluge“.

# **Članak 19.**

U prilogu 1. Katalog socijalnih usluga iza točke 1.8.5. dodaje se novi retci i tekst koji glasi:

|  |  |  |  |
| --- | --- | --- | --- |
| 1.8.6. | Individualno savjetovanje i pomaganje u domu korisnika usluge | Socijalni rad | 1 izvršitelj na 660 usluga godišnje |
| 1.8.7. | Individualno savjetovanje i pomaganje u domu korisnika usluge | Psihološka podrška | 1 izvršitelj na 660 usluga godišnje |
| 1.8.8. | Grupno savjetovanje i pomaganje kod pružatelja usluga | Socijalni rad | 1 izvršitelj na 880 usluga godišnje |
| 1.8.9. | Grupno savjetovanje i pomaganje kod pružatelja usluga | Psihološka podrška | 1 izvršitelj na 880 usluga godišnje |

# **Članak 20.**

U prilogu 1. Katalog socijalnih usluga iza točke 2.1. dodaje se novi retci i tekst koji glasi:

|  |  |  |  |
| --- | --- | --- | --- |
| 2.2. | Organizirano stanovanje | Briga o zdravlju i njega | 0,30 izvršitelj na 8 korisnika |
| Socijalni rad | 0,2 izvršitelja na 8 korisnika |
| Psihološka podrška i pomoć u svakodnevnim aktivnostima | 0,3 izvršitelj na 8 korisnika |

# **Članak 21.**

U prilogu 1. Katalog socijalnih usluga u točki 3.5.1., 3.5.2. i 3.5.3. riječ: „Savjetovanje“ zamjenjuje se riječima: „Individualno savjetovanje“, a iza riječi: „skrbi“ dodaju se riječi: „kod pružatelja usluge“.

# **Članak 22.**

U prilogu 1. Katalog socijalnih usluga u točki 3.5.4., 3.5.5. i 3.5.6. riječ: „Savjetovanje“ zamjenjuje se riječima: „Individualno savjetovanje“, a iza riječi: „udomitelja“ dodaju se riječi: „kod pružatelja usluge“.

# **Članak 23.**

U prilogu 1. Katalog socijalnih usluga iza točke 3.5.6. dodaje se novi retci i tekst koji glasi:

|  |  |  |  |
| --- | --- | --- | --- |
| 3.5.7. | Savjetovanje i pomaganje u domu korisnika usluge | Socijalni rad | 1 izvršitelj na 660 usluga godišnje |
| 3.5.8. | Savjetovanje i pomaganje u domu korisnika usluge | Psihološka podrška | 1 izvršitelj na 660 usluga godišnje |
| 3.5.9. | Savjetovanje i pomaganje u domu korisnika usluge | Socijalnopedagoška podrška | 1 izvršitelj na 660 usluga godišnje |
| 3.5.10. | Grupno savjetovanje i pomaganje kod pružatelja usluga | Socijalni rad | 1 izvršitelj na 880 usluga godišnje |
| 3.5.11. | Grupno savjetovanje i pomaganje kod pružatelja usluga | Psihološka podrška | 1 izvršitelj na 880 usluga godišnje |
| 3.5.12. | Grupno savjetovanje i pomaganje kod pružatelja usluga | Socijalnopedagoška podrška | 1 izvršitelj na 880 usluga godišnje |

# **Članak 24.**

U prilogu 1. Katalog socijalnih usluga točka 4.12.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.12.1.2. | Smještaj u obiteljskom domu | Njega - samo za korisnike potpuno ovisne o pomoći i njezi druge osobe | 6 izvršitelja na 20 korisnika |
| Njega i briga o zdravlju - za korisnike potpuno ovisne o pomoći i njezi i korisnike kojima je potrebna pomoć u samozbrinjavanju | 4 na 20 korisnika |
| Njega - samo za korisnike kojima je potrebna pomoć u samozbrinjavanju i skrb tijekom noći |
| Pratnja i nošenje |
| Skrb tijekom noći |
| briga o zdravlju | 0,2 na 20 korisnika |
| Socijalni rad | 0,2 na 20 korisnika |
| Socijalna rehabilitacija | 1 na 20 korisnika |
| Fizikalna terapija | 0,5 na 20 korisnika |

# **Članak 25.**

U prilogu 1. Katalog socijalnih usluga točka 4.13.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.13.1.2. | Smještaj u obiteljskom domu | Njega | 3 na 20 korisnika |
| briga o zdravlju | 1,2 na 20 korisnika |
| Socijalni rad | 0,2 na 20 korisnika |
| Psihološka podrška | 0,2 na 20 korisnika |
| Fizikalna terapija | 0,2 na 20 korisnika |
| Radna terapija | 0,2 na 20 korisnika |
| Radne aktivnosti | 0,3 na 20 korisnika |

# **Članak 26.**

U prilogu 1. Katalog socijalnih usluga točka 4.14.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.14.1.2. | Smještaj u obiteljskom domu | Njega - samo za korisnike kojima je potrebna pomoć u samozbrinjavanju | 4 na 20 korisnika |
| Skrb tijekom noći |
| Briga o zdravlju | 0,4 na 20 korisnika |
| Socijalni rad | 0,2 na 20 korisnika |
| Radne aktivnosti | 1 na 20 korisnika |
| Socijalna rehabilitacija | 0,5 na 20 korisnika |

.

# **Članak 27.**

U prilogu 1. Katalog socijalnih usluga točka 4.15.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.15.1.2. | Smještaj u obiteljskom domu | Njega - samo za korisnike potpuno ovisne o pomoći i njezi druge osobe | 7 na 20 korisnika |
| Njega i briga o zdravlju - za korisnike potpuno ovisne o pomoći i njezi i korisnike kojima je potrebna pomoć u samozbrinjavanju | 4 na 20 korisnika |
| Njega - samo za korisnike kojima je potrebna pomoć u samozbrinjavanju |
| Skrb tijekom noći |
| Briga o zdravlju | 1,5 na 20 korisnika |
| Socijalni rad | 0,2 na 20 korisnika |
| Fizikalna terapija | 0,5 na 20 korisnika |
| Radne aktivnosti | 1 na 20 korisnika |
| Socijalna rehabilitacija | 0,3 na 20 korisnika |

# **Članak 28.**

U prilogu 1. Katalog socijalnih usluga točka 4.16.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.16.1.2. | Smještaj | Njega - samo za korisnike potpuno ovisne o pomoći i njezi druge osobe | 7 na 20 korisnika |
| Njega i briga o zdravlju - za korisnike potpuno ovisne o pomoći i njezi i korisnike kojima je potrebna pomoć u samozbrinjavanju | 4 na 20 korisnika |
| Njega - samo za korisnike kojima je potrebna pomoć u samozbrinjavanju |
| Skrb tijekom noći |
| Briga o zdravlju | 1,5 na 20 korisnika |
| Socijalna rehabilitacija | 0,3 na 20 korisnika |
| Socijalni rad | 0,3 na 20 korisnika |
| Radna terapija | 0,5 na 20 korisnika |
| Radne aktivnosti | 0,5 na 20 korisnika |

# **Članak 29.**

U prilogu 1. Katalog socijalnih usluga točka 4.17.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 4.17.1.2. | Smještaj u obiteljskom domu | Socijalni rad | 0,2 na 20 korisnika |
| Socijalna rehabilitacija | 1,3 na 20 korisnika |
| Radne aktivnosti |
| Tiflotehnička obuka | 1 na 20 korisnika |
| Vježbe orijentacije i kretanja u prostoru | 1 na 20 korisnika |
| Vježbe vida (samo za slabovidne) | 1 na 20 korisnika |
| Vježbe svakodnevnih vještina (samo za slijepe) | 0,4 na 20 korisnika |
| Obuka za brajicu (samo za slijepe) | 0,4 na 20 korisnika |
| Psihološka podrška | 0,2 na 20 korisnika |
| Skrb tijekom noći | 4 na 20 korisnika |
| Njega - samo za korisnike kojima je potrebna pomoć u samozbrinjavanju |

# **Članak 30.**

U prilogu 1. Katalog socijalnih usluga iza točke 4.19.7. dodaje se točka 4.19.7.a koja glasi:

|  |  |  |  |
| --- | --- | --- | --- |
| 4.19.7.a |  | Socijalni rad | 1 izvršitelj za1100 usluga godišnje |

# **Članak 31.**

U prilogu 1. Katalog socijalnih usluga iza točke 4.19.15. dodaje se točka 4.19.15.a koja glasi:

|  |  |  |  |
| --- | --- | --- | --- |
| 4.19.15.a |  | Socijalni rad | 1 izvršitelj za 1650 usluga godišnje |

# **Članak 32.**

U prilogu 1. Katalog socijalnih usluga iza točke 4.19.23. dodaje se točka 4.19.23.a koja glasi:

|  |  |  |  |
| --- | --- | --- | --- |
| 4.19.23.a |  | Socijalni rad | 1 izvršitelj za 1650 usluga godišnje |

# **Članak 33.**

U prilogu 1. Katalog socijalnih usluga točka 5.1.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 5.1.2. | Smještaj u obiteljskom domu | Briga o zdravlju | 1 na 20 korisnika |
| Njega | 0,5 na 20 korisnika |
| Fizikalna terapija | 0,1 na 20 korisnika |
| Socijalni rad | 0,2 na 20 korisnika |
| Aktivno provođenje vremena i radne aktivnosti | 0,2 na 20 korisnika |

# **Članak 34.**

U prilogu 1. Katalog socijalnih usluga točka 5.2.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 5.2.2. | Smještaj u obiteljskom domu | Briga o zdravlju | 1,2 na 20 korisnika |
| Njega | 2 na 20 korisnika |
| Fizikalna terapija | 0,2 na 20 korisnika |
| Socijalni rad | 0,2 na 20 korisnika |
| Aktivno provođenje vremena i radne aktivnosti | 0,2 na 20 korisnika |

# **Članak 35.**

U prilogu 1. Katalog socijalnih usluga točka 5.3.2. Smještaj u obiteljskom domu zamjenjuje se retcima i tekstom koji glasi:

|  |  |  |  |
| --- | --- | --- | --- |
| 5.3.2. | Smještaj u obiteljskom domu | Briga o zdravlju | 1,4 na 20 korisnika |
| Njega | 2,6 na 20 korisnika |
| Fizikalna terapija | 0,4 na 20 korisnika |
| Socijalni rad | 0,14 na 20 korisnika |
| Aktivno provođenje vremena i radne aktivnosti | 0,2 na 20 korisnika |

# **Članak 36.**

U prilogu 1. Katalog socijalnih usluga iza točke 5.4.1. Smještaj dodaje se točka 5.4.2. Smještaj u obiteljskom domu sa retcima i tekstom koji glasi:

|  |  |  |  |
| --- | --- | --- | --- |
| 5.4.2. | Smještaj u obiteljskom domu | Briga o zdravlju | 5 na 20 korisnika |
| Njega | 8 na 20 korisnika |
| Fizikalna terapija | 0,5 na 20 korisnika |
| Socijalni rad | 0,2 na 20 korisnika |
| Aktivno provođenje vremena i radne aktivnosti | 0,3 na 20 korisnika |

# **Članak 37.**

U članku 249. stavku 1. dodaje se novi stavak 2. koji glasi:

„(2) U Povjerenstvo iz stavka 1. ovoga članka može biti imenovana i osoba odgovarajuće struke potrebne za utvrđivanje uvjeta zaštite na radu, tehničkih, građevinskih, higijenskih i drugih uvjeta utvrđenih ovima Pravilnikom.”.

Dosadašnji stavak 2. postaje stavak 3.

PRIJELAZNE I ZAVRŠNE ODREDBE

# **Članak 38.**

Pružatelji socijalnih usluga obvezni su uskladiti se s uvjetima propisanim ovim Pravilnikom  u roku od tri mjeseca od dana stupanja na snagu ovoga Pravilnika.

# **Članak 39.**

Predstavnik obiteljskog doma dužan je podnijeti zahtjev za donošenje novog rješenja o ispunjavanju minimalnih uvjeta za pružanje socijalnih usluga (licencija) nadležnom upravnom tijelu u roku od tri mjeseca od dana stupanja na snagu ovoga Pravilnika ako su mu promijenjeni uvjeti prostora u kojem obavlja djelatnost ili dio djelatnosti ili ako se djelatnost za koje je pribavljeno rješenje proširuje ili mijenja.

# **Članak 40.**

Ovaj Pravilnik stupa na snagu osmoga dana od dana objave u »Narodnim novinama«.